**Приложение № 3**

***/образец/***

**Д О Г О В О Р**

**ЗА КОНСУЛТАНТСКА УСЛУГА**

**И СТРОИТЕЛЕН НАДЗОР**

Днес, ..................................... 2015 г., в гр. София между:

**МИНИСТЕРСТВОТО НА ТРАНСПОРТА, ИНФОРМАЦИОННИТЕ ТЕХНОЛОГИИ И СЪОБЩЕНИЯТА**,с адрес: гр. София, ул. „Дякон Игнатий” № 9, с ЕИК 000695388, представлявано от Ивайло Московски – министър на транспорта, информационните технологии и съобщенията и Иван Иванов – директор на дирекция „Финанси” - наричано по-долу „**ВЪЗЛОЖИТЕЛ”,** от една страна,

и от друга страна

................………………………………, представлявано от ….……………………………, в качеството му на ………………………………., със седалище и адрес на управление: ………………………………………………, с ЕИК…………………, наричано по-нататък „**КОНСУЛТАНТ**”,

На основание чл. 41, ал.1 във връзка с чл. 74, ал.1 от Закона за обществените поръчки, определено за изпълнител със Заповед № ……………… /……………г. на министъра на транспорта, информационните технологии и съобщенията се сключи настоящия договор за следното:

# 

І. ПРЕДМЕТ НА ДОГОВОРА

**Чл. 1. (1)** С настоящия договор **ВЪЗЛОЖИТЕЛЯТ** възлага, а **КОНСУЛТАНТЪТ приема да предостави срещу възнаграждение извършване на услуга с предмет:** консултантска услуга и упражняване на строителен надзор на строеж: „Пътна връзка за летище „София“ с обхват от бул. “Брюксел“ (от о.т. 201-о.т. 206 до о.т. 255-о.т. 226) до ул. „Мими Балканска“ (от о.т. 214 до о.т. 215)“ при условията на документацията за участие в обществената поръчка и офертата на Консултанта, неразделна част от договора.

**(2)** Консултантската услуга във връзка с допълнителното проектиране на горепосочения обект означава дейностите по:

**1.** Изготвяне на оценка на съответствието на инвестиционните проекти със съществените изисквания към строежите в съответствие с изискванията на ЗУТ и приложимите нормативни актове, за:

*а) Работен проект по част* ***„Конструктивна“;***

*б) Актуализирани работни проекти по части* ***„Пътна“, „ВОД“, „Хоризонтална маркировка и сигнализация“ и „План за безопастност и здраве”.***

**2.** Изготвяне на комплексен доклад - оценка на съответствието на инвестиционните проекти със съществените изисквания към строежите в частта на **новото проектиране** в съответствие с изискванията на ЗУТ и приложимите нормативни актове, за:

*а) Работен проект по част* ***„Шумозащитна стена“;***

*б)**Работен проект по част* ***„Предпазни огради и парапети“;***

*в) Работен проект по част* ***„План за управление на строителните отпадъци“ /ПУСО/;***

*г) Работен проект по част* ***„Противопожарна безопастност“ /ПБ/.***

**(3)** Упражняване на строителен надзор по време на строителството в съответствие с изискванията на чл.168 от Закона за устройство на територията (ЗУТ) и подзаконовите нормативни актове, което включва следното:

**1.** Координация на строителния процес до въвеждането на строежа в експлоатация;

**2.** Дейност на координатор по безопасност и здраве за етапа на изпълнение на строежа, съгласно минималните изисквания за здравословни и безопасни условия на труд при извършване на строително-монтажни работи.

**3.** Контрол на строителните продукти, влагани в строежа;

**4.** Контрол на количествата, качеството, съответствието и ценообразуването на изпълняваните строително-монтажни работи;

**5.** Отчитане хода на изпълнение на договора с **ИЗПЪЛНИТЕЛЯ** и на извършените СМР;

**6.** Съставяне на Окончателен доклад за въвеждане на строежа в експлоатация;

**7.** Изготвяне на Технически паспорт на строежа съгласно Наредба № 5/28.12.2006 г за техническите паспорти на строежите.

**8.** Упражняване на строителен надзор по време на отстраняване на проявените дефекти през гаранционните срокове, определени с договора за възлагане на обществената поръчка за проектиране и строителство.

**9.** Осъществяване на геодезическо заснемане и осигуряване на Удостоверение по чл. 52 от Закона за кадастъра и имотния регистър (ЗКИР) за обекта;

**10.** Изпълнение на всички останали задължения на консултанта, предвидени в приложимите нормативни актове.

**(3) КОНСУЛТАНТЪТ** приема да изпълни горепосочените услуги при условията, посочени в този договор.

**II. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 2. ВЪЗЛОЖИТЕЛЯТ** има право, в който и да е момент от времетраенето на изпълнението на Договора:

**1.** Да извършва проверки по изпълнението на договора, без да пречи на оперативната самостоятелност на **КОНСУЛТАНТА.**

**2.** Да изисква от **КОНСУЛТАНТА** информация за хода по изпълнението на предмета на договора:

а) писмени и устни обяснения от **КОНСУЛТАНТА** и неговите служители по въпроси, свързани с изпълнението на задълженията по този Договор и изпълнението на СМР;

б) представянето на всички данни и документи, както на хартиен, така и на магнитен носител, за целите на упражняването на контрол върху дейността на **КОНСУЛТАНТА** (включително копия на документи, извлечения, справки, доклади и актове по изпълнение на Договора и др.).

**3.** Да предявява, в случаите когато не е съгласен с предписанията на **КОНСУЛТАНТА**, възражения в 3-дневен срок пред органите на ДНСК, съгласно чл. 168, ал. 4 от ЗУТ.

**4.** Да получи от изпълнителя в 3 (три) оригинални екземпляра на хартиен носител и 2 (два) на електронен носител окончателен доклад за упражнен строителен надзор, включително и приложенията към него, за строежa по чл.1.

**5.** Да получи от изпълнителя в 2 (два ) оригинални екземпляра на хартиен носител и 1 (един) на електронен носител техническия паспорт на строежа.

**Чл. 3.** **ВЪЗЛОЖИТЕЛЯТ** е длъжен:

**1.** Да предостави на **КОНСУЛТАНТА** 2 (два) комплекта от актуализираните и новите проекти за изготвяне на оценка на съответствието.

**2.** Да предоставя на **КОНСУЛТАНТА** необходимите и налични документи и данни, намиращи се при **Възложителя**, необходими за изпълнение на услугите.

**3.** **Възложителят** е длъжен в срок от 4 (четири) работни дни да реагира на писмено поставени въпроси, искани документи, срещи и др. от **КОНСУЛТАНТА**.

**4.** Да окаже на **КОНСУЛТАНТА** необходимото съдействие /достъп до Строежа и съответните документи, присъствие на проектантите и др./ за изпълнение на услугите.

**5.** Да разплати извършените услуги по реда и условията посочени в Договора и приложенията към него.

**6.** Да осигури при необходимост присъствието на проектант на Строежа за осъществяване на авторски надзор.

**7.** Да организира поне веднъж месечно координационни срещи с **КОНСУЛТАНТЪТ** и **ИЗПЪЛНИТЕЛЯТ** поДоговора за строителство на Строежа, на които ще се обсъжда етапа на изпълнение на договорените строителни дейности и консултантски услуги в съответствие с клаузите на съответните договори. За проведените срещи и направените обсъждания се съставя и подписва протокол.

**III. ПРАВА И ЗАДЪЛЖЕНИЯ НА КОНСУЛТАНТА**

**Чл. 4. КОНСУЛТАНТЪТ** има право:

**1.** Да получи възнаграждението си в уговорените срокове, по реда и при условията на договора.

**2.** Да изисква чрез **ВЪЗЛОЖИТЕЛЯ** присъствието на строителя и проектанта, когато това се налага, както и когато се съставят задължителните актове и протоколи.

**3.** Да упражнява правата си в рамките на пълномощията си съгласно договора и всички действащи в Република България нормативни документи.

**Чл. 5. (1)** При изпълнението на консултантските услуги в във връзка с допълнителното проектиране **КОНСУЛТАНТЪТ** е длъжен:

**1. Д**а извърши оценяване на съответствието на разработените проекти със съществените изисквания на строежа в обхвата и обема, посочен в чл. 142, ал. 5 от ЗУТ.

**2.** Да представи на **ВЪЗЛОЖИТЕЛЯ** оценка за съответствие по част „Конструктивна” от лицензирано физическо лице, упражняващо технически контрол по част „Конструктивна”.

**3.** Да представи на **ВЪЗЛОЖИТЕЛЯ** 2 екземпляра от оценката на съответствие на актуализраните проекти, придружени с необходимите съгласувателни писма и/или заверки от съответните компетентни органи.

**4.** Да изготви и представи 2 екземпляра от комплексния доклад, придружен с два заверени комплекта от инвестиционния проект.

**5.** Да заплаща всички такси, необходими за съгласуването на разработените проекти, от името и за сметка на **ВЪЗЛОЖИТЕЛЯ.**

**(2)** При упражняването на строителния надзор по време на строителството **КОНСУЛТАНТЪТ** е длъжен:

**1.** Да извърши в договорения срок услугите, предмет на договора, в съответствие с изискванията на **ВЪЗЛОЖИТЕЛЯ,** условията на този договор и при спазване на приложимите нормативни актове.

**2.** Да действа с грижата на добрия търговец, с необходимото старание и експедитивност и незабавно да информира в писмен вид **ВЪЗЛОЖИТЕЛЯ** за възникнали обстоятелства, които изискват решение от негова страна.

**3.** Да поддържа:

а) за срок до въвеждане на строежа в експлоатация - застраховка по чл. 171, ал. 1 от ЗУТ за професионалната си отговорност за вреди, причинени на **ВЪЗЛОЖИТЕЛЯ,** или на други участници в строителството, или на трети лица вследствие на неправомерни действия или бездействия при или по повод изпълнение на задълженията си по този договор, както и

б) за срок до изтичането на 30 (тридесет) дни от последния гаранционен срок за строежа - застраховка на професионална отговорност по смисъла на чл. 168, ал. 7 от ЗУТ за вреди в съответните гаранционни срокове.

**4.** Да съставя и подписва всички актове и протоколи по време на строителството, необходими за оценка на строежа, съгласно изискванията за безопасност и законосъобразното им изпълнение съгласно ЗУТ и Наредба № 3 от 31.07.2003г. за съставяне на актове и протоколи по време на строителството.

**5.** Да съставя и организира подаването от името на **ВЪЗЛОЖИТЕЛЯ** всички необходими документи, искания, заявления и др. документи пред компетентните органи, с оглед осъществяване на инвестиционния процес без прекъсване;

**6.** Да информира незабавно в писмен вид **ВЪЗЛОЖИТЕЛЯ** за възникнали обстоятелства, които изискват решение от негова страна съгласно настоящия договор, договора с **ИЗПЪЛНИТЕЛЯ** на СМР или нормативните актове, включително при получаване на информация или искане от **ИЗПЪЛНИТЕЛЯ** на СМР или при неизпълнение от страна на ИЗПЪЛНИТЕЛЯ на СМР.

**7.** Да съставя, до 3**-**то число на месеца от действието на настоящия договор, доклад за изпълнението на услугите по настоящия договор и за изпълнението на строежа през предходния месец, вкл. и справка за нерешените към момента проблеми, които представя на **ВЪЗЛОЖИТЕЛЯ.** Докладът следва да е придружен със схема на видове СМР, които предстоят да се изпълняват за текущия месец.

**8.** Да изпълнява и всички други задължения посочени в чл. 1, ал. 1 от договора.

**9.** Да съхранява всички документи по изпълнението на настоящия договор за период от 3 години след датата на приключване и отчитане на обекта.

**10.** Да информира **ВЪЗЛОЖИТЕЛЯ** за възникнали проблеми при изпълнението на проекта и за предприетите мерки за тяхното решаване.

**11.** Да изпълнява мерките и препоръките, съдържащи се в докладите от проверки на място.

**12.** В случай на установена нередност при изпълнението на този договор, **КОНСУЛТАНТЪТ** е длъжен да възстанови на **ВЪЗЛОЖИТЕЛЯ** всички неправомерно изплатени суми, заедно с дължимите лихви.

**13.** **КОНСУЛТАНТЪТ** се ръководи методически от **ВЪЗЛОЖИТЕЛЯ** и периодично го информира за хода на строителството и изпълнението на възложените му дейности, ресурсно обезпечаване и за допуснатите пропуски, взети мерки и необходимостта от съответните разпореждания

**14.** **КОНСУЛТАНТЪТ** се задължава да вписвавсички предписания и заповеди, свързани с изпълнението на СМР, в заповедната книга на строежа, която се съхранява на строежа от **ИЗПЪЛНИТЕЛЯ** по договора за СМР на обекта. Предписанията, респ. заповедите, задължително се подписват и датират и:

а) ако **ИЗПЪЛНИТЕЛЯТ** по договора за СМР на обекта не иска да изпълни предписание или заповед на **КОНСУЛТАНТА**, **КОНСУЛТАНТЪТ** се задължава да осигури правото на **ИЗПЪЛНИТЕЛЯ** в 3-дневен срок от тяхното издаване да впише мотивиран отказ в заповедната книга;

б) в случай, че в 7**-**дневен срок от вписване на мотивирания отказ **КОНСУЛТАНТЪТ** писмено не отмени предписанието или заповедта си, **КОНСУЛТАНТЪТ** потвърждава, че **ИЗПЪЛНИТЕЛЯТ** по договора за СМР на обекта има право да направи възражение в 3-дневен срок пред органите на ДНСК, като до произнасянето им строителството се спира. След проверка органите на ДНСК издават задължителни указания.

**15.** Да комплектова цялата документация относно строежа до издаване на Разрешение за ползване за строежа.

**16.** В 14 **-** дневен срок, след приключване на СМР, за които е съставен констативен акт обр. 15 и след издаване на писмени становища от специализираните контролни органи по законосъобразното изпълнение на строежа и по готовността му за въвеждане в експлоатация, да изготви и представи на **ВЪЗЛОЖИТЕЛЯ** окончателен доклад по смисъла на чл. 168, ал. 6 ЗУТ. Окончателният доклад се изготвя в съответствие с чл. 4, ал. 2 , т. 2 и § 3 от Допълнителните разпоредби на Наредба № 2 от 31.07.2003г. за въвеждане в експлоатация на строежите в Република България и минималните гаранционни срокове за изпълнени строителни и монтажни работи, съоръжения и строителни обекти.

**17. КОНСУЛТАНТЪТ** следва д**а** изготви технически паспорт по реда на Наредба № 5 от 28.12.2006 г. за техническите паспорти на строежите, преди въвеждане в експлоатация на строежа.

**18.** Към момента на въвеждане на строежа в експлоатация **КОНСУЛТАНТЪТ** предава на **ВЪЗЛОЖИТЕЛЯ** оригиналите на всички строителните книжа и други документи за строежа под опис.

**19.** **КОНСУЛТАНТЪТ** отговаря за своевременното организиране и извършване на необходимите действия към съответните специализирани контролни органи, експлоатационни дружества и общински служби, свързани с получаване на необходимите разрешения и съгласуване на изграждането на строежа и въвеждането му в експлоатация.

**20.** Всички санкции, наложени на **ВЪЗЛОЖИТЕЛЯ** във връзка или по повод дейности, за които отговаря **КОНСУЛТАНТА**, са за сметка на **КОНСУЛТАНТА**

**IV. ЕКИП НА КОНСУЛТАНТА**

**Чл. 6. (1)** За изпълнение на задълженията си по този договор **КОНСУЛТАНТЪТ** е длъжен да поддържа екипа от лица **-** специалисти със съответната квалификация, правоспособност и опит, посочени в офертата на **КОНСУЛТАНТА**.

**(2)** Съставът на екипа за упражняване на строителен надзор, е както следва:

**………………………………………………………………………………………………….[[1]](#footnote-1)**

**Чл. 7.** **(1)** Посоченият от **КОНСУЛТАНТА** „Ръководител на екипа“, ще организира извършването на работите и услугите във връзка със строежа от страна на **КОНСУЛТАНТА** и ще бъде в пряка връзка с **ВЪЗЛОЖИТЕЛЯ** по всички въпроси, касаещи задълженията и отговорностите на **КОНСУЛТАНТА** по този договор.

**(2)** Ръководителят на екипа на **КОНСУЛТАНТА** и членове на екипа са длъжни да извършват дейностите по договора и да бъдат на строежа, съгласно месечната схема на видове СМР, изготвена от **КОНСУЛТАНТА** и прилагана като приложение към доклада по чл. 5, ал. 2, т. 7 от този договор.

**Чл. 8.** **(1)** Замяната на член от екипа е допустима след предварителното изрично писмено съгласие на **ВЪЗЛОЖИТЕЛЯ**, при наличие на непредвидени обстоятелства, настъпили след подписването на този договор, които възпрепятстват съответните лица да изпълняват пълноценно задълженията си, и само ако образованието, квалификацията и уменията на новите членове са или по**-**добри или отговарят напълно на условията на **ВЪЗЛОЖИТЕЛЯ** заложени в документацията за участие в процедурата.

**(2)** Всички разходи, възникнали поради замяна на член на екипа на **КОНСУЛТАНТА**, са за сметка на **КОНСУЛТАНТА**.

# V. ПОДИЗПЪЛНИТЕЛИ

**Чл. 9. (1)** За извършване на дейностите по договора **КОНСУЛТАНТЪТ** има право да наема Подизпълнителите, посочени в неговата оферта.

**(2) КОНСУЛТАНТЪТ** отговаря за действията на Подизпълнителя като за свои действия.

**(3)** В случай, че **ВЪЗЛОЖИТЕЛЯТ** установи, че Подизпълнител не изпълнява възложените му дейности съгласно настоящия договор, той може незабавно да изиска от **КОНСУЛТАНТА** сам да извърши тези работи.

**(4)** **ВЪЗЛОЖИТЕЛЯТ** приема изпълнението на дейност по договора, за която **КОНСУЛТАНТА** е сключил договор за подизпълнение, в негово присъствие и в тона на подизпълнителя.

**(5)** При приемането на работата **КОНСУЛТАНТЪТ** може да представи на **ВЪЗЛОЖИТЕЛЯ** доказателства, че договорът за подизпълнение е прекратен, или работата или част от нея не е извършена от подизпълнителя.

**(6) ВЪЗЛОЖИТЕЛЯТ** извършва окончателното плащане по договора, ако има сключени договори за подизпълнение, след като получи от **КОНСУЛТАНТА** доказателства, че е заплатил на подизпълнителите всички работи, приети по реда на чл. 45б, ал. 1 от ЗОП. Това изискване не се прилага в случаите по чл. 45б, ал. 2 от ЗОП.

**VI.** СРОКОВЕ ЗА ИЗПЪЛНЕНИЕ НА ДЕЙНОСТИТЕ ПО ДОГОВОРА**:**

**Чл. 10**. Срокът на действие на договора започва да тече от датата на неговото подписване и приключва на тридесетия ден, считано от датата на последния гаранционен срок за изпълнени СМР за Строежа.

**Чл. 11.** Срокът за дейностите по чл. 5, ал. 1, т. 3 и т. 4 е **5 (пет)** календарни дниот съгласуването на съответните актуализирани и нови проекти от съответните компетентни органи.

**Чл. 12.** **(1)** **КОНСУЛТАНТЪТ** ще упражнява функциите чл. 5, ал. 1 в периода от подписване на протокола за откриване на строителната площадка (образец № 2а съгласно Наредба № 3 от 31.07.2003 г.) и извършване заверка на заповедната книга до подписването на констативен протокол за установяване годността за ползване и приемане на строежа и регистриране на Техническия паспорт за строежа.

**(2)** **КОНСУЛТАНТЪТ** следва да предаде на **ВЪЗЛОЖИТЕЛЯ** окончателния доклад по чл. 168, ал. 6 от ЗУТ в срок до 14 (четиринадесет) календарни дни след подписване на констативен акт обр. 15 и представяне на необходимите становища от специализираните контролни органи на **ВЪЗЛОЖИТЕЛЯ.**

**(3)** **КОНСУЛТАНТЪТ** следва д**а** изготви технически паспорт по реда на Наредба № 5 от 28.12.2006 г. за техническите паспорти на строежите, преди въвеждане в експлоатация на строежа.

**(4)** За окончателно извършване на услугата по „Упражняване на строителен надзор по време на отстраняване на проявени дефекти през гаранционните срокове” ще се счита датата на изтичане на 30 (тридесет) дневния период, считано от датата на последния гаранционен срок за изпълнени СМР за Строежа.

**(5)** При удължаване срока на изпълнение на СМР, страните по настоящия договор сключват Споразумение за удължаване на срока на договора, без да бъде променяна цената за изпълнение по чл. 13.

**VII. ЦЕНА И НАЧИН НА ПЛАЩАНЕ**

**Чл. 13.** (**1)** **ВЪЗЛОЖИТЕЛЯТ** заплаща на **КОНСУЛТАНТА,** съгласно ценовата му офертата /приложение № 1 /, неразделна част от договора цена в размер на **…..….. /*………..………….*/ лв. без ДДС, а с включен ДДС …………./……………………./ лв.,**

което представлява **…. /…………/ % от стойността на проектирането и изпълнението на строежа, без ДДС.**

**(2)** Цената за изпълнение на договора представлява цялостното и окончателно възнаграждение на **КОНСУЛТАНТА** за услугите по този договор. То включва цената на финансовия риск, всички разноски за заплащане на труда на лицата, включени в Екипа на **КОНСУЛТАНТА**, за поддръжка на застраховката на професионалната отговорност на **КОНСУЛТАНТА** съгласно чл. 171, ал.1 от ЗУТ за дейността му на консултант за упражняване на строителен надзор, както и за поддръжка на застраховката за професионалната отговорност по смисъла на чл. 168, ал.7 от ЗУТ за вреди в гаранционните срокове, др. присъщи разходи, извършвани от **КОНСУЛТАНТА** при изпълнение на услугите по този договор.

**(3)** Размерът на дължимото от, **ВЪЗЛОЖИТЕЛЯ**, възнаграждение по ал. 1 е окончателен и няма да подлежи на увеличение до окончателното въвеждане на обекта в експлоатация.

**Чл. 14.** **(1)** **ВЪЗЛОЖИТЕЛЯТ** заплаща цената по чл. 13, ал. 1 от договора, както следва:

**а) до 80% от договорената цена -** пропорционално на реализираното и изплатено проектиране и изпълнение на строежа без ДДС;

**б) 10 %** от договорираната цена - след изготвянето и представянето на Окончателен доклад, съгласно чл. 168 ал. 6 от ЗУТ

**в) 10 % от договорираната цена-** след изготвяне и регистриране на технически паспорт на строежа съгласно чл.176 а от ЗУТ.

**(2)** Цената за изпълнението на услугите по чл. 1. ал. 2 се изплаща, след подписване на приемателно-предавателен протокол между **ВЪЗЛОЖИТЕЛЯ И** **КОНСУЛТАНТА,** с които **ВЪЗЛОЖИТЕЛЯ** приема без бележки и възражения представените оценки на съответствие със съществените изисквания към строежите за актуализираните проекти и комплексния доклад за новите проекти.

**(3)** Цената за изпълнението на услугите по чл. 1. ал. 3, т. 6 се изплаща след подписване на приемателно-предавателен протокол между **ВЪЗЛОЖИТЕЛЯ И** **КОНСУЛТАНТА,** с които **ВЪЗЛОЖИТЕЛЯ** приема без бележки и възражения представения Окончателен доклад за въвеждане на строежа в експлоатация;

**Чл. 15.** Всички плащания по настоящия договор се извършват с платежно нареждане по банковата сметка на **КОНСУЛТАНТА** в 30-дневен срок, след представяне на оригинална фактура. Съответната фактура се издава след подписани от оторизиран представител на възложителя и надлежно оформени разходооправдателни документи – справка и опис.

**Чл. 16.** **ВЪЗЛОЖИТЕЛЯТ** не заплаща суми за непълно и/или некачествено извършени от услуги, преди отстраняване на всички недостатъци, установени с двустранен писмен протокол. Отстраняването на недостатъците е за сметка на **КОНСУЛТАНТА.**

**Чл. 17.** Всички направени от **КОНСУЛТАНТА** разходи за държавни такси, във връзка с издаване от специализираните държавни контролни органи на окончателни становища за въвеждане на строежа в експлоатация, са за сметка на **ВЪЗЛОЖИТЕЛЯ** и не се включват в цената по чл. 13, ал. 1. **ВЪЗЛОЖИТЕЛЯТ** възстановява тези разходи на **КОНСУЛТАНТА** след представяне на оригинални фактури за дължимите суми, заверени копия от оригиналните платежни документи и положителни съгласувателни документи от съответните компетентни органи.

**Чл. 18.** При прекратяване на действието на Договора не по вина на **КОНСУЛТАНТА**, същият има право да получи частта от Цената за изпълнение на Договора, съответстваща на извършените консултантски услуги до момента на прекратяване.

**VIII. ГАРАНЦИЯ ЗА ИЗПЪЛНЕНИЕ НА ДОГОВОРА**

**Чл. 19. (1)** За обезпечаване на доброто и точното изпълнение на договора, при подписване на договора **ИЗПЪЛНИТЕЛЯТ** представя гаранция:

а) внесена парична сума в размер на ………………(5%)………….. от стойността на договора, без ДДС, по сметката на **ВЪЗЛОЖИТЕЛЯ:** в БНБ – Централно управление, IBAN сметка № BG77 BNBG 9661 3300 1248 01, BIC код на БНБ: BNBG BGSD, **или**

б) учредена в полза на **ВЪЗЛОЖИТЕЛЯ** безусловна и неотменяема банкова гаранция със срок на валидност 30 дни след приемане на обекта с Протокол обр. № 16 по Наредба № 3 от 31.07.2003 г. за съставяне на актове и протоколи по време на строителството. Текстът на банковата гаранция задължително се съгласува предварително с **ВЪЗЛОЖИТЕЛЯ** (МТИТС).

**(2) ВЪЗЛОЖИТЕЛЯТ** освобождава гаранцията по ал. 1 в срок 30 дни след приемане на обекта с Протокол обр. № 16 по Наредба № 3 от 31.07.2003 г. за съставяне на актове и протоколи по време на строителството.

**(3)** **ВЪЗЛОЖИТЕЛЯТ** задържа съответна част или изцяло гаранцията, когато **ИЗПЪЛНИТЕЛЯТ** не изпълни някое от задълженията си по договора, прекъсне или забави изпълнението на договора, когато изпълнението не отговаря на изискванията, както и в случай на разваляне на договора по вина на **ИЗПЪЛНИТЕЛЯ**.

**Чл. 20.** **ВЪЗЛОЖИТЕЛЯТ** има право да усвои изцяло или част от гаранцията за изпълнение на договора при лошо изпълнение на задължения по договора от страна на **КОНСУЛТАНТА**, вкл. при възникване на задължение на **КОНСУЛТАНТА** за плащане на неустойки, както и при прекратяване на договора от **ВЪЗЛОЖИТЕЛЯ,** поради неизпълнение на задължения на **КОНСУЛТАНТА**.

**Чл. 21.** В случай, че Банката, издала гаранцията за изпълнение на договора, е обявена в несъстоятелност, или изпадне в неплатежоспособност, или й се отнеме лиценза, или откаже да заплати предявената от **ВЪЗЛОЖИТЕЛЯ** сума в 3**-**дневен срок, **ВЪЗЛОЖИТЕЛЯТ** има право да поиска, а **КОНСУЛТАНТЪТ** се задължава да предостави, в срок до 5 (пет) работни дни от направеното искане, съответната заместваща гаранция от друга банкова институция, съгласувана **ВЪЗЛОЖИТЕЛЯ**.

**Чл. 22.** **ВЪЗЛОЖИТЕЛЯТ** не дължи лихви върху сумите по гаранцията за изпълнение на договора.

**IХ. ЗАСТРАХОВКИ**

**Чл. 23.** На основание чл. 171, ал. 1 от ЗУТ, на датата на сключването на този договор **КОНСУЛТАНТЪТ** представя на **ВЪЗЛОЖИТЕЛЯ** валидна застрахователна полица за отговорността си за вреди.

**Чл. 24.** Застраховката по чл. 23 е с минимална застрахователна сума в размер на **300 000 (триста хиляди)** лева.

**Чл. 25.** Застраховката е със срок до издаването на разрешението за ползване на строежа, с удължена давност по отношение на възможността за обявяване на вреди и предявяване на искове до изтичането на 30 (тридесет) дни от последния гаранционен срок за строежа съгласно Наредба № 2 от 31.07.2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти (обн., ДВ бр. 72 от 2003 г., изм. и доп., бр.49 от 2005 г.) и съгласно договора за изпълнение на СМР.

**Чл. 26. КОНСУЛТАНТЪТ** е длъжен да поддържа застрахователната сума през целия период на застраховане, включително като заплати допълнителни премии, в случай че през застрахователния период настъпят събития, които биха намалили застрахователното покритие.

**Чл. 27.** Разходите по обслужване на застраховката по чл. 23 е за сметка на **КОНСУЛТАНТА**.

**Чл. 28.** Ако **ВЪЗЛОЖИТЕЛЯТ** констатира неизпълнение на задължението на **КОНСУЛТАНТА** за поддържане на застраховките по този раздел, той има право да спре Междинните плащания на Цената за изпълнение на Договора до отстраняване на констатираното неизпълнение.

# Х. НЕИЗПЪЛНЕНИЕ. ОТГОВОРНОСТ ЗА НЕИЗПЪЛНЕНИЕ

**Чл. 29. (1)** **КОНСУЛТАНТЪТ** носи отговорност за:

1. законосъобразно започване, извършване и приключване на строежа;

2. пълнота и правилно съставяне на актовете и протоколите по време на строителството;

3. изпълнение на строежа съобразно одобрените инвестиционни проекти и изискванията на нормативните актове;

4. спазване на изискванията за здравословни и безопасни условия на труд в строителството;

5. недопускане на увреждане на трети лица и имоти вследствие на строителството;

6. годност на строежа за въвеждане в експлоатация;

7. оценка на достъпността на строежа от лица с увреждания;

8. за вреди, които са нанесени на **ВЪЗЛОЖИТЕЛЯ**, на другите участници в строителството или на трети лица, във връзка с неточното изпълнение на задълженията на **КОНСУЛТАНТА** по този Договор;

9. солидарна отговорност с **ИЗПЪЛНИТЕЛЯ** по договора за строителство на обекта за точното (вкл. качествено и своевременно) изпълнение на СМР и завършването на строежа съобразно инвестиционни проекти, клаузите на този Договор и приложимите Законови разпоредби.

10. солидарна отговорност с ИЗПЪЛНИТЕЛЯ по Договора за строителство на обекта, за вреди, причинени от неспазване на техническите спецификации и инвестиционни проекти.

**(2)** Отговорността по ал. 1, т. 9 и 10 е със срок не по**-**малка от съответните гаранционни срокове за съответните СМР на Строежа.

**Чл. 30. (1)** В случай на забава на изпълнението на която и да е от услугите по настоящия договор **КОНСУЛТАНТЪТ** се задължава да заплати на **ВЪЗЛОЖИТЕЛЯ** неустойка в размер на 0,2 % от стойността на договора за всеки ден от забавата, но не повече от 10% от стойността на договора.

**(2)** При установено от **ВЪЗЛОЖИТЕЛЯ** или негов представителнарушение на присъствието на обекта, на който и да е от ключовите специалисти, **КОНСУЛТАНТЪТ** дължи неустойка в размер на 10 (десет) на сто от стойността на договора.

**Чл. 31 (1). КОНСУЛТАНТЪТ** се задължава да заплати неустойка на **ВЪЗЛОЖИТЕЛЯ** в размер на 5 % от стойността договора, в следните случаи:

1. ако **ВЪЗЛОЖИТЕЛЯТ** и/или Държавната приемателна комисия /ДПК/ и/или ДНСК установи несъответствие на изпълнения строеж със съставените актове и протоколи по време на строителството и/или съставения окончателен доклад;

2. ако в съставения окончателен доклад, актове и протоколи по време на строителството не са отразени:

а) работи, изпълнени в нарушение на правилата за изпълнение на СМР;

б) неизвършени или незавършени работи;

в) липсата на документи, удостоверяващи съответствието на вложените строителни продукти със съществените изисквания към строежите.

7. при неизпълнение на задължението на **КОНСУЛТАНТА** за подновяване и/или поддържане на професионалните застраховки.

(2) Извън случаите по ал. 1 и чл. 30 **ИЗПЪЛНИТЕЛЯТ** дължи на **ВЪЗЛОЖИТЕЛЯ** неустойка в размер на 5% от стойността на договора, ако допусне лошо (некачествено или частично) изпълнение на задължение по договора.

**Чл. 32.** В случай на забава на заплащане на сума по този договор по вина на **ВЪЗЛОЖИТЕЛЯ** сповече от 30 (тридесет) дни след изтичане на срока за плащане, **КОНСУЛТАНТЪТ** има право на законната лихва за забава в размер на 0.2 % на ден върху просрочената сума, но не повече от 10 %.

**Чл.33.** Независимо от изплащането на неустойките страните могат да търсят обезщетение по общия ред за причинените им вреди, надвишаващи размера на неустойките.

# ХІ. КОНФИДЕНЦИАЛНОСТ

**Чл. 34. (1)** Всяка от страните по договора се задължава да не разпространява информация за другата страна, станала й известна при или по повод сключването на договора, включително в хода на Обществената поръчка, която страната, за която се отнася информацията, е посочила писмено, че е конфиденциална.

**(2)** Всички карти, рисунки, скици, фотографии, планове, доклади, препоръки, оценки, записки, документи, договори, и други данни независимо от носителя (хартиен, магнит и друг носител), независимо от формата (текстов, графичен, звуков, визуален, аналог или цифров формат), събрани или получени от **КОНСУЛТАНТА** във връзка с изпълнението на договора, имат статут на **конфиденциална информация**.

**(3)** Не е конфиденциална информацията, която **ВЪЗЛОЖИТЕЛЯТ** следва да представи на Агенцията по обществени поръчки в изпълнение на Закона за обществените поръчки или други нормативни актове.

**(4)** **КОНСУЛТАНТЪТ** не може да дава конфиденциална информация на трети лица и да участва в медийни изяви във връзка с изпълнението на Договора без предварителното писмено съгласие на **ВЪЗЛОЖИТЕЛЯ**.

**(5)** Конфиденциалната информация може да бъде предавана само на лица, които са изрично писмено упълномощени да я получат от **ВЪЗЛОЖИТЕЛЯ**.

# ХII. КОНФЛИКТ НА ИНТЕРЕСИ

# Чл. 35. КОНСУЛТАНТЪТ гарантира, че никое длъжностно лице на ВЪЗЛОЖИТЕЛЯ не е получило и няма да му бъде предложена от КОНСУЛТАНТА пряка или непряка облага, произтичаща от настоящия Договор или от неговото възлагане.

**Чл. 36.** **КОНСУЛТАНТЪТ** се задължава да предприеме всички необходими мерки за избягване на конфликт на интереси, както и да уведоми незабавно **ВЪЗЛОЖИТЕЛЯ** относно обстоятелство, което предизвиква или може да предизвика подобен конфликт.

**Чл. 37.** **КОНСУЛТАНТЪТ** се задължава да предприеме всички необходими мерки за недопускане на нередности и измами, които имат или биха имали като последица нанасянето на вреда на националния бюджет, както и да уведоми незабавно **ВЪЗЛОЖИТЕЛЯ** относно обстоятелство, което предизвиква или може да предизвика нередност или измама.

**Чл. 38.** **КОНСУЛТАНТЪТ** изрично се задължава да не привлича служители на **ВЪЗЛОЖИТЕЛЯ** с ръководни функции и/или експерти както и членове на екипа за управление на проекта да работят по трудово правоотношение, граждански договор, договор за управление за него лично или за друго юридическо лице, в което той е или ще стане съдружник, акционер, управител, директор, консултант или е по друг начин свързан по смисъла на § 1 от Допълнителните разпореди на Търговския закон за срок от една година след прекратяване на правоотношенията на служителя с **ВЪЗЛОЖИТЕЛЯ**, но не по-късно от изтичане на срока на Договора, независимо от основанието за прекратяване. При неизпълнение на това задължение **ВЪЗЛОЖИТЕЛЯТ** прекратява едностранно Договора.

# ХIIІ. СПИРАНЕ НА ИЗПЪЛНЕНИЕТО НА ДОГОВОРА ПОРАДИ НЕпРЕДВИДЕНИ ОБСТОЯТЕЛСТВА. изменения и допълнения на договора

**Чл. 39. (1)** При възникването на непредвидено обстоятелство изпълнението на задълженията по Договора и съответните насрещни задължения се спират за времетраенето на непредвиденото обстоятелство.

**(2)** Срокът за изпълнение на задължението се продължава съобразно периода, през който изпълнението е било спряно от непредвиденото обстоятелство.

**(3)** Страната, която не може да изпълни задълженията си по този договор поради непредвидими обстоятелства, не носи отговорност.

**(4)** Настъпваното на непредвиденото обстоятелство не освобождава Страните от изпълнение на задължения, които е трябвало да бъдат изпълнени преди настъпване на събитието.

**(5)** Страна, която е засегната от непредвиденото обстоятелство, е длъжна в срок до 3 (три) дни от узнаване на събитието, писмено да извести другата страна за Непредвиденото обстоятелство.

**(6)** В случай, че страната, засегната от Непредвиденото обстоятелство не изпрати никакво известие, дължи на другата страна обезщетение за вредите от това и няма право да иска удължаване на договорените срокове за окончателно завършване на дейностите по този Договор.

**(7)** Удостоверяването на възникнало непредвидено обстоятелство се извършва със сертификат за форсмажор, издаден от Българската търговско**-**промишлена палата.

**Чл. 40.** От датата на настъпването на Непредвиденото обстоятелство до датата на преустановяване на действието му, страните предприемат всички необходими действия, за да избегнат или смекчат въздействието на Непредвиденото обстоятелство и да продължат да изпълняват задълженията си по този Договор, които не са възпрепятствани от Непредвиденото обстоятелство.

**Чл. 41. (1)** Изпълнението на настоящия договор се спира и при спиране на изпълнението на договора с **ИЗПЪЛНИТЕЛЯ** на СМР.

**(2)** За времето, през което изпълнението на настоящия договор е спряно при условията на настоящия член, **КОНСУЛТАНТЪТ** няма право на възнаграждение.

**(3)** Срокът за изпълнение на задълженията на страните се увеличава с периода, през който изпълнението на договора е спряно при условията на настоящия член.

**Чл. 42.** Изменения в клаузите на договора са възможни само при условията на Закона за обществените поръчки.

**ХIV. ПРЕКРАТЯВАНЕ НА ДОГОВОРА**

**Чл. 43.** Настоящият договор се прекратява, без да е необходимо съставянето на изричен документ, считано от датата на настъпване на следните обстоятелства:

**1.** С изпълнение на задълженията на Страните по договора;

**2.** При прекратяване на лиценза/удостоверението на **КОНСУЛТАНТА**, когато такъв е необходим за изпълнение на дейностите по този договор;

**3.** С прекратяване на договора за изпълнение на СМР.

**Чл. 44.** **ВЪЗЛОЖИТЕЛЯТ** може едностранно да прекрати договора с двуседмично писмено предизвестие, когато:

**1.** Бъде отменено предписание или заповед на **КОНСУЛТАНТА**, от които са настъпили вреди, надвишаващи размера на неизплатената част от Цената за изпълнение на Договора;

**2.** При нарушение на изискванията за избягване конфликт на интереси;

**3**. При започване на процедура по ликвидация на **КОНСУЛТАНТА**;

**4.** При откриване на производство по обявяване в несъстоятелност на **КОНСУЛТАНТА;**

**5.** Спрямо собственик с доминиращо или мажоритарно участие в капитала на дружеството на **КОНСУЛТАНТА**, спрямо член на управителния орган на **КОНСУЛТАНТА**, а в случай че член на управителния орган е юридическо лице **-** спрямо неговия представител в съответния управителен орган, е влязла в сила присъда за престъпления против собствеността, против стопанството, против финансовата, данъчната или осигурителната система (изпиране на пари или измама), за престъпление по служба или за подкуп (корупция), както и за престъпления, свързани с участие в престъпна група;

**6.** Спрямо **КОНСУЛТАНТА** се установи обстоятелство по чл. 47, ал. 5 от ЗОП;

**7.** При условията на чл. 43, ал. 4 от ЗОП

**Чл. 45. ВЪЗЛОЖИТЕЛЯТ** има право да прекрати договора, с отправянето на писмено предизвестие до **КОНСУЛТАНТА** с предупреждение, че след изтичането на допълнително предоставен в предупреждението подходящ срок за изпълнение, но не повече от 30 (тридесет) дни, ще счита договорът за прекратен в случай, че след изтичане на професионалните застраховки на **КОНСУЛТАНТА** същите не бъдат незабавно подновени.

**Чл. 46. (1)** **ВЪЗЛОЖИТЕЛЯТ** има право да прекрати договора, с отправянето на писмено предизвестие до **КОНСУЛТАНТА**, без да предоставя на **КОНСУЛТАНТА** допълнителен подходящ срок за изпълнение на съответното договорно задължение, ако е налице системно неизпълнение от страна на **ИЗПЪЛНИТЕЛЯ**.

**(2)** За целите на този договор системно неизпълнение е допуснато повече от 3 пъти неизпълнение на което и да е било задължение по договора.

**ХV. СПОРОВЕ**

**Чл. 47**. При възникване на спорове по този договор, страните ще ги уреждат доброволно и добронамерено.

**Чл. 48**. Ако по пътя на преговорите не може да се постигне съгласие, всички спорове, които са във връзка с този договор, включително спорове, породени или отнасящи се до неговото тълкуване, недействителност, изпълнение или прекратяване, както и спорове за попълване на празноти в Договора или приспособяването му към нововъзникнали обстоятелства, ще се решават, съгласно приложимото действащо законодателство на територията на Република България.

# ХVI. ЗАКЛЮЧИТЕЛНИ РАЗПОРЕДБИ

**Чл. 49**. Когато в Договора е предвидено, че Страните извършват определено действие „незабавно”, същото следва да бъде извършено непосредствено след пораждане, или настъпване, или узнаване на събитието или действието, което поражда отговорност, но не по-късно от 3 (три) дни.

**Чл. 50.** Ако друго не е уточнено, дните в този договор се считат за календарни.

**Чл. 51.** Сроковете по договора се броят по реда на Закона за задълженията и договорите.

**Чл. 52.** Когато в хода на изпълнение на работата по договора възникнат обстоятелства, изискващи съставяне на двустранен констативен протокол, заинтересованата страна отправя до другата мотивирана покана, с обозначено място, дата и час на срещата. Уведомената страна е длъжна да отговори в тридневен срок след това.

**Чл. 53.** По искане на **КОНСУЛТАНТА, ВЪЗЛОЖИТЕЛЯТ** издава препоръка за добро изпълнение на **КОНСУЛТАНТА**, когато последният е изпълнил договора с изискващото се качество, в съответния договорен срок, не е бил санкциониран с неустойки и не дължи обезщетение за неизпълнение на **ВЪЗЛОЖИТЕЛЯ**. Във всички останали случаи **ВЪЗЛОЖИТЕЛЯ** издава отказ за даване на препоръка за добро изпълнение.

**Чл. 54.** Когато в този договор е предвидено, че определено действие или отговорност е за сметка на **КОНСУЛТАНТА**, то разходите за това действие или отговорност не могат да се искат от **ВЪЗЛОЖИТЕЛЯ** като допълнение към цената за изпълнение на договора.

**Чл. 55.** За всички неуредени въпроси в настоящия договор се прилагат действащите Законови разпоредби.

Във връзка със задълженията на страните по този договор, представители на страните са:

за **ИЗПЪЛНИТЕЛЯ** : ……………e-мейл ……………тел………........

за **ВЪЗЛОЖИТЕЛЯ:** ……………e-мейл ……………тел………........

Банковата сметка на **Възложителя** е :

IBAN BG77BNBG 96613300124801

BIC код на БНБ : BNBG BGSD – в лева

Българска народна банка

Банковата сметка на **Изпълнителя** е:

…………………………………………

…………………………………………..

…………………………………………..

Настоящият договор се състави и подписа в четири еднообразни екземпляра, три – за възложителя и един за изпълнителя.

Този договор съдържа следните приложения, които са неразделна част от него:

**Приложения:**

Приложение № 1 – документация за участие в открита процедура по ЗОП;

Приложение № 2 - оферта на изпълнителя;

Приложение № 3 - декларация-свободен текст че избраният изпълнител отговаря на изискването на чл. 166, ал. 3 от ЗУТ

Приложение № 4 - лиценз № …/… г., удостоверение …….., ведно със списък на правоспособните физически лица, чрез които се упражнява дейността.

Приложение № 5 - застрахователна полица № … от … г., издадена от …;

Приложение №6 - документ за внесена гаранция за изпълнение;

**За ВЪЗЛОЖИТЕЛЯ: ИЗПЪЛНИТЕЛ:**

**ИВАЙЛО МОСКОВСКИ**

*Министър на транспорта, информационните*

*технологии и съобщенията*

**ИВАН ИВАНОВ**

*Директор на дирекция „Финанси”*

1. Посочва се екипа от ключови специалисти, съгласно офертата на консултанта. [↑](#footnote-ref-1)